钦定古今图书集成/历象汇编/岁功典/第040卷 > 寒食内宴二首 前人
## 钦定古今图书集成/历象汇编/岁功典/第040卷 > 寒食内宴二首 前人

朝光瑞气满宫楼，彩纛鱼龙四面稠。廊下御厨分冷
食，殿前香骑逐飞球。千官尽醉犹教坐，百戏皆呈未
放休。共喜拜恩侵夜出，金吾不敢问行由。

城阙沉沉向晓寒，恩当冷节赐馀欢。瑞烟深处开三
殿，香雨微时引百官。宝树楼前分绣幕，彩花廊下映
华阑。宫筵戏乐年年别，已得三回对御看。